open-index/open-wikipedia-markdown huggingface dataset:
Židovska smotra

**Židovska smotra** je bila hrvatski mjesečnik odnosno polumjesečnik iz Zagreba. 

Izlazile su od studenoga 1906. do 1916. godine.   Pokrenuli su ju cionistički Židovi. Kad je u Osijeku 1909. osnovano Zemaljsko udruženje cionista južnoslavenskih zemalja Austro-Ugarske, sjedište lista premješteno je u Osijek te je list ondje izlazio dvije godine.

Židovska smotra je bila židovsko glasilo, službeni list Zemaljskog udruženja cionista južnoslavenskih krajeva Austro-Ugarske. Bila je prvi židovski list na hrvatskom jeziku.

Izdavači su bili Herman Licht, zatim Cionističko društvo Theodor Herzl te Marko Bauer. Ratna zbivanja omela su izdavanje ovog lista. Na baštini ovog lista nastavio je izlaziti list Židov.

Uređivali su ju: 
* Herman Licht
* Edmund Fischer
* Marko Bauer
* Rikard Herzer

## Izvori
Novi grad (Osijek)

**Novi grad**, osječka gradska četvrt. Ima 14.100 stanovnika i 5.317 kućanstava. Dan četvrti je 5. srpnja, blagdan Ćirila i Metoda. Zato se tamo nalazi i istoimena župa Ćirila i Metoda.

Gradska četvrt graniči:
* s istoka: Huttlerova ulica od željezničke pruge Osijek-Dalj do Divaltove ulice, parna strana Divaltove ulice od kućnog broja 154 do 132 i Ulica Josipa Reihl-Kira od Divaltove ulice do južne obilaznice 
* sa zapada: Trpimirova ulica od željezničke pruge Osijek-Dalj, prema jugu do naselja Brijest
* sa sjevera: željeznička pruga Osijek-Dalj, od Trpimirove ulice do Huttlerove ulice
* s juga: od naselja Brijest granicom k.o. Tenja do Reihl-Kirove ulice
Industrijska četvrt (Osijek)

**Industrijska četvrt** je osječka gradska četvrt u kojoj se nalaze neke osječke tvornice. Ima 6.920 stanovnika i 2.000 kućanstava. Dan četvrti je 1. svibnja, blagdan svetog Josipa Radnika.
NK Olimpija Osijek

**NK Olimpija** je hrvatski nogometni klub iz grada Osijeka.

## Historija
Klupsko ime *Olimpija* prvi se put spominje 1921. Ipak, službenim početkom rada kluba smatra se 7. rujna 1923. kada je održana Skupština Športskog društva Olimpija. Prvi predsjednik bio je Ervin Roscher.

Za vrijeme bivše Jugoslavije, NK Olimpija je dugo vremena slovila kao "najhrvatskiji" klub u gradu.

Najveći uspjeh zabilježen je u sezoni 1995./96. kada je nedostajalo 6 bodova da se "ljubičice" plasiraju u 1. HNL.

## Poznati igrači
*  Tihomir Maletić
*  Petar Krpan

## Izvori

## Vanjske veze
* Službene stranice
Zračna luka Osijek

**Zračna luka Osijek** je jedna od devet većih zračnih luka u Hrvatskoj. Smještena je uz regionalnu cestu Osijek-Vukovar, a udaljena 20 kilometara  od grada Osijeka. Osim osnovne djelatnosti prihvata i otpreme putnika, robe, pošte i stvari, osječki aerodrom pruža trgovačke, ugostiteljske i medicinske usluge, avio-taksi itd.

## Kompanije i Destinacije
*Croatia Airlines (Dubrovnik, Split)
*Trade Air (Zagreb)
*Ryanair (London-Stanstead)

## Statistika prometa

## Sportska zračna luka Čepin
* Zračno pristanište Čepin

## Povezano
* Popis zračnih luka u Hrvatskoj

## Izvori

## Vanjske veze

* Zračna luka Osijek
Zračno pristanište Čepin

**Zračno pristanište Čepin** nalazi se 3 km jugoistočno od grada Osijeka. Služilo je kao vojni aerodrom. Danas je sportsko-rekreativni aerodrom.
Isusovačka klasična gimnazija s pravom javnosti u Osijeku

**Isusovačka klasična gimnazija s pravom javnosti u Osijeku** je srednja škola smještena u Tvrđi, povijesnoj jezgri grada Osijeka. Školu je osnovao Provincijal Hrvatske pokrajine Družbe Isusove u Zagrebu,a Odluka o osnivanju donesena je 10. veljače 1998. godine.

## Historija
Prva školska godina bila je 1998./99., a u prvi razred upisalo se svega 23 učenika. U naredne dvije godine u prve razrede je upisivano po dva razredna odjeljenja kako je predviđeno prema planu upisa Osnivača škole i odobrenju Ministarstva znanosti obrazovanja i športa. Nastava se odvijala na nekoliko lokacija poput Rezidencije Družbe Isusove u Osijeku i II. gimnazije. Školske godine 2000./01. škola se preselila na današnju lokaciju, Trg Vatroslava Lisinskog 1. Danas u školi ima 2 generacije po 3 razreda i 2 generacija po 2 razreda.

## Program
IKG provodi program Ministarstva znanosti obrazovanja i športa za klasične gimnazije. To uključuje učenje latinskog i grčkog jezika i kulture kroz sve četiri godine, čime se stječe veliko znanje na području antičke književnosti i kulture.

## Cilj škole
U nastavnom programu škola nastoji svakom učeniku dati priliku da otkrije svoje darove i da ih razvije u duhu gesla škole: "Semper magis" (uvijek više).

Cilj škole je razvijati osobe otvorena, pozitivna i širokog duha, pobuditi u srcima učenika velike želje i ambicije prema čovjeku i cijelom čovječanstvu.

Cilj je također i formirati osobe koje će imati čvrsto vjersko i ljudsko uvjerenje, osobe sposobne da poštuju one koji drugačije misle i da vode dijalog s njima.

## Ravnatelji

## Vanjske veze
* Službena stranica
Muzej Slavonije

**Muzej Slavonije** jedna je od najstarijih, a po veličini fundusa i najznačajnijih muzejskih ustanova u Hrvatskoj. Osnovan je 1877. kao "Muzej slobodnog i kraljevskog grada Osijeka", donacijom bogate zbirke novca, oružja i medalja osječkog sakupljača starina, veletrgovca Franje Sedlakovića.

## Historija
Muzej je u svojim počecima ima pretežno arheološku i numizmatičku orijentaciju (slično kao i drugi muzeji u ovim našim europskim prostorima tih godina). Godine 1888. Muzej je preseljen u novosagrađenu zgradu Kraljevske velike realke i smješten u dvije prostorije

Muzej Slavonije u Osijeku osnovan je 1877. godine kao Muzej Slobodnog i kraljevskog grada Osijeka. Utemeljen na donaciji od preko 2. ooo predmeta izloženih u dvjema vitrinama dvorane za sjednice Gradske vijećnice, tijekom vremena postao je, s gotovo pola milijuna predmeta, najveći kompleksni muzej u Republici Hrvatskoj, koji od 1994. godine ima nacionalni status. Muzejska građa razvrstana je u stotinjak zbirki, a brigu o prikupljanju, očuvanju, obradi i predstavljanju fundusa danas vodi 34 djelatnika.

Muzej je, više puta mijenjao lokacije, a od 1946. godine nalazi se u Tvrđi, u zgradi nekadašnjeg Gradskog magistrata.

Tijekom Rata u Hrvatskoj zgrade Muzeja Slavonije teško su oštećene. S druge strane, većih oštećenja muzejske građe nije bilo.

## Djelatnost
Djelatnost muzeja definirana je zakonskom legislativom vezanom uz muzeje. Muzej radi na sustavnom sabiranju, čuvanju, restauriranju i konzerviranju, prezentaciji te trajnoj zaštiti muzejske građe s područja nadležnosti muzeja.

## Izvori
* Ministarstvo kulture 

## Vanjske veze
* Mrežne stranice Muzeja Slavonije
Galerija likovnih umjetnosti Osijek

**Galerija likovnih umjetnosti** u Osijeku utemeljena je 1954. godine. Od te godine pod ravnateljstvom slikara Jovana Gojkovića djeluje kao samostalna ustanova. Prvotno je galerija bila smještena u zgradi Županije. Godine 1964. galerija je preseljena u nove prostore na adresi Europske avenije 9 u adaptirani neorenesansni objekt sagrađen krajem 19. stoljeća gdje je i danas locirana.

Zgrada ima 460 m² izložbenog prostora, 150 m² radnog prostora i 85 m² suvremeno uređenih depoa. Stalni postav Galerije likovnih umjetnosti je od 22. prosinca 1964.

## Djelatnost
Djelatnost galerije definirana je zakonskom legislativom vezanom uz muzeje. Galerija izlaže djela likovne umjetnosti 18. i 19. stoljeća te umjetničke slike s prijelaza 19. u 20. stoljeće nastale u duhu secesije, impresionističkog realizma i rane moderne.

## Građa
Umjetnička zbirka postojala je prije osnutka galerije i bila je sastavni dio Muzeja Slavonije osnovanog 1877. godine. Prva građa dobivena je donacijama građana krajem 19. stoljeća no nije se mogla adekvatno prezentirati zbog nedostatka prostora. Broj umjetnina se je s vremenom povećavao, a s dobivanjem vlastitog prostora umjetnine su se mogle kvalitetno izložiti. Građa se sastoji od vrijednih djela eminentnih umjetnika i podijeljena je u četiri zbirke: Zbirku crteža i grafika, Zbirku skulptura, Zbirku slika 18. i 19. stoljeća i Zbirku slika 20. stoljeća. Najstarije slike i grafike koje se čuvaju u galeriji potječu iz prve polovice 18. stoljeća (1740. godine).

## Usluge
Pružanje stručne pomoći iz područja djelatnosti galerije, održavanje predavanja, vršenje stručnog vodstva, pružanje usluge informiranja vezano uz aktivnosti, organiziranje izložbi, objavljivanje stručnih publikacija.

## Izvori
* Ministarstvo kulture Republike Hrvatske 

## Povezano
* 

## Vanjske veze
* Galerija likovnih umjetnosti, Osijek 
* Mrežne stranice Galerije likovnih umjetnosti Osijek
Športska dvorana Zrinjevac

**Športska dvorana Zrinjevac** je dvorana koja se nalazi u Osijeku. Osim športskih priredbi, u ovoj se dvorani održavaju i koncerti. Otvorena je 1973. Dvorana je među najvećim sportskim objektima u Osijeku. Kapaciteta je 1.650 sjedećih mjesta. U dvorani Zrinjevac nalazi se sjedište Športskih objekata d.d. u čijem je vlasništvu ova dvorana. Osim sjedišta Športskih objekata, u dvorani se nalaze i uredski prostori klubova čija je dvorana "Zrinjevac" domaća. To su: RK Osijek Elektromodul, RK Osijek Croatia osiguranje, MNK Osijek, KK Mursa, KK Osijek, KK Osijek 2006., ŽOK Pivovara Osijek, OK Osijek.
Zgrada glavnog zapovjedništva u Osijeku

**Zgrada rektorata Sveučilišta J. J. Strossmayera**, povijesno **Zgrada glavnog vojnog zapovjedništva** (Palača Slavonske Generalkomande, Generalkomanda, Generalatshaus), kasnije vojarna (Generalatskasserne) je zgrada bivšeg sjedišta generalata za Slavonsku vojnu krajinu u Osijeku, a danas je u njoj smješten Rektorat Sveučilišta Josipa Jurja Strossmayera u Osijeku.

Smještena je na sjevernoj strani Trga sv. Trojstva u Tvrđi i jedan je od simbola grada.

Velika četverokrilna dvokatna zgrada građena je od 1724. do 1726. prema projektu za sad nepoznatog arhitekta, u sintezi renesanse i baroka, a na inicijativu kneza Eugena Savojskog. Drugi kat je nadograđen 1765. godine. Zgrada se ističe monumentalnim renesansnim pročeljem s tipično baroknim portalom u središnjoj osi s dvostrukim stupovima u dovratnicama, koji je omeđen atlantima koji pridržavaju balkon prvoga kata. U unutrašnjosti je veža podijeljena stupovima na tri broda. Dva velika stubišta vode na prvi kat zgrade. Izvorno je zgrada imala arkade prema dvorištu, koje su kasnije zazidane. Zgrada se smatra jednim od najvećih i najznačajnijih djela barokne arhitekture u Hrvatskoj.

Prikazana je na naličju novčanice od dvjesta kuna.

## Izvori

## Literatura

* Ive Mažuran, *Grad i tvrđava Osijek* Osijek 2000. 
* Petar Puhmajer, «Gradska svjetovna arhitektura baroka», *Slavonija, Baranja i Srijem – vrela europske civilizacije*, sv. 2, Zagreb 2009.
Zgrada Glavne straže u Osijeku

**Zgrade Glavne straže** (njem. *Hauptwache*) je naziv nekadašnje vojne zgrade iz 18. stoljeća na Trgu sv. Trojstva u Osijeku. Zgrada je izvorno služila za smještaj tvrđavske straže, a danas se u njoj nalazi Arheološki muzej u Osijeku.

Sagrađena je 1728.-1729. godine kao jednokatna višekrilna zgrada. Prema trgu je rastvorena arkadama u prizemlju, dok se sredinom pročelja uzdiže «zdepasti» zvonik s terasom. Terasa je zacijelo služila za uzbunjivanje jer se s nje pružao pogled na Tvrđu i okolicu.

Prema dvorištu zgrada također ima masivne zidane arkade u obje etaže, a u recentnoj je obnovi dvorište natkriveno suvremenom i uspješnom interpolacijom od čelično-staklene konstrukcije, rad arhitekta Branka Silađina.

## Izvori

## Literatura
* Ive Mažuran, *Grad i tvrđava Osijek*, Osijek 2000.
Luka Tranzit Osijek d.o.o

**Luka Tranzit Osijek d.o.o.** osnovana je 1956. godine i najveća je riječna luka u Hrvatskoj. Povoljan geoprometni položaj čine poveznice riječnog, cestovnog, željezničkog i zračnog prometa, posebice blizina sjecišta cestovnog koridora 5c te podunavskog koridora VII, koji je u sustavni dio međunarodnog plovnog puta Dunavom. Osnovna djelatnost Luke Tranzit Osijek je lučki pretovar, skladištenje i ostali lučki poslovi. Također, razvijena je trgovina građevinskog materijala, a posebice eksploatacija prirodnog pijeska (0-1 mm) iz rijeke Drave. Od 2004. godine nalazi se u sastavu NEXE grupe.
Kuća Plemić u Osijeku

**Kuća Plemić** je barokna kuća u Osijeku. Smještena je u Franjevačkoj ulici br. 5, preko puta franjevačke crkve.

Sagrađena je u 18. stoljeću. Ne zna se tko je bio prvi vlasnik, ali vlasnici su se često mijenjali. U drugoj polovici stoljeća kuća je dobila svoj današnji izgled. Tada je uređeno raskošno pročelje u duhu rokokoa. Jednokatna kuća ima pet prozorskih osi, slijepe arkade u prizemlju i dekorativno oblikovan svjetlarnik na krovištu. Kameni ukrasi iznad prozora odlikuju se neobično raskošnim oblicima rokajnih školjki.

Poznato je da se u toj kući nalazila prva osječka ljekarna. U 19. stoljeću kuća je došla u vlasništvo obitelji Plemić, po kojima se sačuvalo ime. U 19. stoljeću ondje je stanovao i poznati hrvatski kipar Vatroslav Donegani. Kuća je registrirano kulturno dobro.
Stadion Gradski vrt

**Gradski vrt** je stadion u Osijeku i na njegovu prostoru utakmice igraju NK Osijek i Fortuna VNO Osijek.

## Historija
Stadion je izgrađen 1980. godine. Nikad nije bio do kraja završen, iako su se tijekom godina spominjali projekti dovršetka stadiona.

1982. srušen je rekord posjećenosti stadiona. Igrala se utakmica između Osijeka i Dinama. Okupilo se oko 40.000 gledatelja, a utakmica je završila rezlutatom 2:2.

1998. na stadion su postavljeni reflektori i sjedalice.

2005. stadion je prošao kroz sažetu obnovu. Ispod zapadne tribine su postavljene VIP prostorije, loža je uređena čime je dodano oko 1.000 novih mjesta. Također, obnovljena je i atletska staza, koja je prebojana iz crvene u plavu boju. Ovom obnovom, stadion je počeo ispunjavati UEFA-ine kriterije o stadionima, iako je potrebna potpuna obnova i dovršetak stadiona. Iste godine, Hrvatska i Mađarska su podnijele zajedničku kandidaturu za organizaciju Europskog nogometnog prvenstva 2012. Među 4 hrvatska i 4 mađarska grada bio je i Osijek. Predstavljeni su projekti obnove stadiona Gradski vrt. Ipak, kako Hrvatska i Mađarska nisu dobile organizaciju prvenstva 2012., odustalo se i od dovršetka stadiona.

2010. stadion je ponovno uređen. Povod je bila prijateljska utakmica između Hrvatske i Walesa, koja je održana 23. svibnja te godine. Tada je travnjak obnovljen, ograde prebojane, a i sjedalice su numerirane. Iste godine, počelo je i planiranje natkrivanja istočne tribine stadiona.

U rujnu 2012. najavljena je potpuna obnova stadiona, u sklopu izgradnje nogometnog kampa. Obnova bi trebala početi krajem 2013. i nakon nje stadion će primati oko 15.000 gledatelja.

## Kapacitet
Stadion je kapaciteta 22.050 gledatelja. 19.350 mjesta je sjedećih, a 2.700 je za stajanje.

## Galerija

Datoteka:Gradski vrt stadium, Osijek.JPG|Pogled na zapadnu tribinu (prije obnove atletske staze)
Datoteka:Stadion NK Osijek 2 rujna 2008 1.jpg|Pogled na istočnu tribinu (poslije obnove atletske staze)
Datoteka:Stadion NK Osijek 2 rujna 2008.jpg|Pogled na istočnu tribinu (poslije obnove atletske staze)


## Izvori
Hrvatsko narodno kazalište u Osijeku

**Hrvatsko narodno kazalište u Osijeku** (HNK) osnovano je 1907. godine. Najznačajnije je i najpoznatije kazalište u Osijeku i Slavoniji.

## Historija
Prije osnutka kazališta, prva predstava održana je 1735. u Isusovačkoj klasičnoj gimnaziji. Desetljećima nakon toga započelo je dugotrajno djelovanje različitih njemačkih trupa i kazališta na osječkoj sceni.

Tek 31. prosinca 1866. je otvorena kazališno projektirana zgrada, u kojoj se HNK i danas nalazi. Projektirao ju je Karlo Klausner, a krase je odlike historicizma s dodatnim elementima maurske arhitekture. Gledalište je u baroknom tlocrtu.

Zgrada HNK-a nekoliko je puta obnavljana i dorađivana, a detaljno i 1985. godine. Međutim, u vrijeme Domovinskog rata 1991. godine zgrada je teško oštećena i zapaljena u bombardiranju JNA, te je osječki HNK svoju 85. sezonu dočekao kao beskućnik. Već 1994. kazalište je obnovljeno, a svečanom otvorenju obnovljene zgrade kazališta 27. prosinca 1994. nazočio je i tadašnji predsjednik Republike Hrvatske dr. Franjo Tuđman.

Uz petnaestak stalnih naslova, kazalište organizira Dane otvorenoga kazališta, Krležine dane, izvodi Novogodišnje koncerte, Lipanjske operne noći, te aktivno doprinosi programu Osječkog ljeta kulture.

Višegodišnji intendant osječkog HNK bio je Zvonimir Ivković (1981. – 1993.).

## Izvori

## Vanjske veze

* Hrvatsko narodno kazalište u Osijeku
Kino Urania u Osijeku

**Kino Urania** je poznato kino u znamenitoj secesijkoj zgradi u Gornjem gradu u Osijeku.

Nalazi se na adresi Šetalište Vjekoslava Hengla 1. Sagrađeno je prema projektu arhitekta Viktora Axmanna 1912. godine. Za taj je projekt arhitekt dobio prestižnu nagradu na kino-izložbi u Beču.

Zgrada se odlikuje neobičnim konveksno-konkavnim pročeljem s valovitim zabatom u vrhu kojega je reljef. Konkavna forma pročeljne linije razgibana je konveksnim balkonskim istakom prvoga kata, ispod kojega je glavni ulaz u zgradu s visokim pristupnim stubištem. Otvori izduženih formata usklađeni su sa stiliziranim okomitim linijama izvedenim u žbuci. Zgrada je do najnovijeg vremena sačuvala svoju izvornu funkciju kina, a smatra se jednim od najznačajnijih ostvarenja secesijske arhitekture u Hrvatskoj.
NK LIO Osijek

**NK LIO** je nogometni klub iz Osijeka.

## Historija
NK LIO je osnovan 1953. godine kao nogometni klub u okviru tvrtke **"Lanena Industrija Osijek"**. Klub je nastupao na stadionu pored Lanare, no zbog zapuštenosti istoga nekoliko zadnjih sezona svoje utakmice odigrava na stadionima susjednih klubova NK Metalca i NK Olimpije.
Trenutačno se natječe u 2. ŽNL osječko-baranjskoj, NS Osijek.
Viseći pješački most u Osijeku

**Viseći pješački most** je most preko Drave u Osijeku. To je jedan od najpoznatijih i najljepših simbola grada. Također, most je jedinstvenog izgleda i u cijeloj Hrvatskoj. Visok je 35 metara.

Izgrađen je 1981. godine, a projektiran je u  Mostogradnji iz Beograda. Od izgradnje do Domovinskog rata most je nosio naziv Most mladosti. U vrijeme rata, kako i ostali objekti u Osijeku i ovaj most je pretrpio značajna oštećenja. Već 1993. most je značajno obnovljen. Nova značajnija obnova se dogodila 2007., kada je postavljena nova hodna površina (novi asfalt), obnovljeni spojevi ploča, obojana ograda, zamijenjena i popravljena rasvjeta.

## Izvori

* Obnova mosta 2007. (osijek031.com)
Arheološki muzej Osijek

**Arheološki muzej Osijek** je muzej koji se nalazi u osječkoj Tvrđi. Prostorije se nalaze u bivšoj zgradi Glavne straže, na Trgu Svetog Trojstva. Osim zgrade Glavne straže muzeju je dodijeljena i Kuća Brožan na Trgu Jurja Križanića.

Muzej je osnovan 28. travnja 2005. Uredbom Vlade Republike Hrvatske o osnutku Arheološkog muzeja u Osijeku.

Zgrada Glavne straže služi kao služi kao izložbeni prostor za posjetitelje, dok Kuća Brožan služi za urede muzeja, radionice i sl.

Muzej je svečano otvoren 16. studenoga 2007. Otvorenju je nazočio i ministar kulture RH Božo Biškupić. Muzej je jedini specijalizirani muzej u istočnoj Hrvatskoj za istraživanja i iskapanja. Također je i jedan od uglednijih muzeja u Republici Hrvatskoj.

Muzej raspolaže sa 980 m² izložbenog prostora.

## Posebnost muzeja
Muzej ima dvije dvorane koje su pogodne za različita kulturna događanja kao što su promocije, koncerti, privremene izložbe, predavanja, konferencije, projekcije, kazališne predstave, prezentacije i slična događanja. *Višenamjenski [[atrij]] natkriven staklenom kupolom* površine 222,2&nbsp;m² sa 150 mjesta za sjedenje, te *[[Multimedija|multimedijsku]] konferencijsku dvoranu* površine 58,7&nbsp;m² s 50 mjesta za sjedenje uz koju je dodatna prostorija pogodna za catering.

## Izvori

* kultura-osijek.com 

## Vanjske veze

* Arheološki muzej Osijek
RK Osijek

**RK Osijek** je hrvatski rukometni klub iz Osijeka.

## Historija
RK Osijek 2000. godine ulazi u najviši rang natjecanja, u prvu Hrvatsku rukometnu ligu. Pod vođstvom trenera Ivana Duvnjaka nakon dugo godina niže razrednog rukometa u gradu Osijeku napokon je i Osijek dobio rukometnog prvoligaša. Sastav ekipe činili su iskusni igrači poput Hrvoja Privšeka, Daga Kovačevića i Mladena Rajkovića uz nadopunu izvrsnih mladih igrača i talenata poput Damira Bičanića, Kreše Tomasa, Igora Dropuljića, Vedrana Abramovića, Alena Kasaka, Josipa Pažina i Igora Bojića.
Osijekov najveci adut u njihovoj blisko prošlosti pokazala je upravo njihova škola rukometa te odličan rad s mladim igračima. U sljedećih nekoliko sezona u redove kluba vratio se i Domagoj Kuže te je Osijek uživao slavu jednog od ponajboljih hrvatskih rukometnih klubova poslije RK Zagreba. RK Osijek je imao sponzora kluba pa je se klub zvao RK Osijek Elektromodul.

Najveći uspjeh osječkog rukometa je osvajanje drugog mjesta u sezoni 2007/2008. Tada su osječki rukometaši, jedini od svih klubova koji se natječu u 1.hrl uspjeli nanjeti poraz RK Zagrebu na njihovom parketu. Kako se vrijeme odmicalo tako je i RK Osijek tonuo sve dublje u financijske probleme te je uspjeo doći do samoga dna 2010. godine.

Klub je 2010. osvojio posljednje 16. mjesto te je ispao iz Premier lige.

2011. godine, nakon ispadanja i nastupanja u 1. HRL klub osvaja 5. mjesto na tablici što je dobar rezultat ako uzmemo u obzir da je klub ostao na isključivo domaćim igračima i u besparici.

## Uspjesi

## Istaknuti igrači

* Damir Bičanić 
* Silvio Ivandija
* Vjenceslav Somić
* Zdenko Kordi
* Domagoj Kuže
* Ivan Pongračić
* Frano Veraja
* Boško Abramović
* Alen Kasak
* Ratko Vujović
* Novica Rudović
* Josip Pažin
* Emil Bećar

## Istaknuti treneri
* Ante Kostelić
* Ivan Duvnjak
* Silvio Ivandija
Večernje novosti (dnevni list, Osijek)

**Večernje novosti** su bile hrvatski dnevnik iz Osijeka. Izašle su prvi put 1930., a prestale su izlaziti iste godine. Uređivao ih je Teodor Skrbić.

Izlazile su svakodnevno.

## Izvori
Die Drau

**Die Drau** su bile hrvatski tjednik i dnevnik na njemačkom iz Osijeka. Izašle su prvi put 1868., a prestale su izlaziti 1938..
Do 1907. su izlazile triput tjedno, a od 1907. izlaze kao dnevni list.

Ovaj list su pokrenuli grof Ladislav Pejačević i Julije pl. Jelačić, koji je bio šurjak barunu Levinu Rauchu. Pokrenut je 19. srpnja 1868., prije nego je imala početi saborska rasprava o Hrvatsko-ugarskoj nagodbi. 

Ovaj politički list je bio novinarskim i političkiim polazištem za Josipa Franka, kasnijeg utemeljitelja Čiste stranke prava. 

Urednici su mu bili Gustav Wagner, Jakov Frank, Lavoslav Selinger, Teodor Skrbić i Stjepan Frauenhaum.

## Izvori
*Nacionalna i sveučilišna knjižnica 
*Grad Osijek  Osječki spomendan
*Grad Osijek  Slika
*Muzej Slavonije Osijek Marina Vinaj: Građa za bibliografiju osječkih novina 1848.-1945.
Narodna obrana (dnevni list, Osijek)

**Narodna obrana** je bila hrvatski dnevnik iz Osijeka. Ove novine su počele izlaziti 1902., a prestale su izlaziti 1923..

Uređivao ga je Ivan Lorković.

## Izvori
*Muzej Slavonije Osijek Marina Vinaj: Građa za bibliografiju osječkih novina 1848.-1945.
Streljana Pampas

**Streljana Pampas** je streljana u istoimenom zapadnom dijelu Osijeka, uz obalu Drave. Otvorena je 1985., nakon dvije godine gradnje. Građena je za potrebe Europskog streljačkog prvenstva 1985. čiji je domaćin bio grad Osijek. Osijek je prvenstvo organizirao i povodom tada 200. godišnjice streljaštva u Osijeku. Organizacija se pokazala odličnom. Također, na streljani su prije rata održana još dva svjetska kupa 1988. i 1989. u disciplinama  letećih meta Trap-Skeet. No, za potrebe Svjetskog kupa 1988. streljani je dodan dio za leteće mete.

Streljana ima dijelove u kojima se mogu održavati sve streljačke discipline, pa streljana ima dozvolu da se na njoj mogu igrati sva europska i svjetska natjecanja. 2009. Osijek je ponovno dobio organizaciju Europskog prvenstva u streljaštvu, pa je za tu priliku streljana obnovljena. Danas se streljana najčešće koristi za Osječke sajmove.
KK Osijek

**KK Osijek** je košarkaški klub iz Osijeka.

## Historija
Klub je osnovan 1963. U tadašnjoj SFR Jugoslaviji, klub se natjecao u republičkoj ligi Socijalističke Republike Hrvatske.

Tek u ljeto 1980. KK Osijek je dobio prvog profesionalnog trenera, Slobodana Jurkovića, mladog stručnjaka iz Zagreba. Ubrzo su se popravili i rezultati.

U jesen 1981. klub je preimenovan u *Studentski košarkaški klub Osijek*. Momčad se 1982. plasirala u Drugu jugoslavensku saveznu ligu, što je bio najveći uspjeh osječke košarke uopće.

Davor Dogan je bio najkvalitetniji igrač KK Osijek. Kao junior bio je na školvanju u tadašnjoj Lokomotivi (danas Ciboni) te je nosio i dres juniorske reprezentacije bivše države.

Zanimljivo je da je u tim danima klub redovito svojim nastupima punio dvoranu Zrinjevac. Nakon raspada Jugoslavije i KK Osijek slabi te se danas nalazi u niskim razredima hrvatske košarke.

## Povezano
* Popis igrača KK Osijeka
Hrvatski list (dnevni list, Osijek)

**Hrvatski list** je bio hrvatski dnevnik iz Osijeka.

## Historija
Ove novine su počele izlaziti 1920., a prestale su izlaziti 1945.. Vlasti su ljeti 1921. bile zabranile ovaj list. Smatra ga se osječkom granom ustaškog pokreta u domovini.

Pokrenuo ga je i uređivao Kerubin Šegvić, zatim Lujo Vice, a za vrijeme drugog svjetskog rata, Kamilo Krvarić.

## Izvori
*Muzej Slavonije Osijek Marina Vinaj: Građa za bibliografiju osječkih novina 1848.-1945.
Magyar ujság (dnevni list, Osijek)

**Magyar ujság** je bio hrvatski dnevnik iz Osijeka na mađarskom. Ove novine su počele izlaziti 1921., a prestale su izlaziti 1922..

Uređivao ga je M. Aleksandrov.

## Izvori
*Muzej Slavonije Osijek Marina Vinaj: Građa za bibliografiju osječkih novina 1848.-1945.
Urban fest Osijek

**Urban fest Osijek** (**UFO**) je glazbeni festival koji se od 2004. godine održava u Osijeku.  

## Povijest festivala
Festival je nastao s ciljem promocije mladih neafirmiranih sastava i DJ-a iz regije. Od 2004. svake godine raste broj izvođača i posjetitelja, te je na prvoj dodjeli demo nagrade Circoolar proglašen najboljim demo festivalom u Hrvatskoj za 2008./09. godinu. Osim demo sastava, na festivalu su nastupali i poznati sastavi kao što su Let 3, Jinx, Elemental, Opća opasnost, Urban & 4, Pips, Chips & Videoclips, Belfast Food i Ramirez od hrvatskih, te Decapitated, Behemoth, Arkona, The Casualties, Six Pack, Električni orgazam, Ajs Nigrutin, Laibach i Rambo Amadeus od stranih.

## Vanjske veze
* Službena stranica
Kuglački klub Kandit Premijer

**Kuglački klub Kandit Premijer** je hrvatski kuglački klub iz Osijeka. 

## Uspjesi
* Prva hrvatska kuglačka liga:
** prvaci: 2001/02., 2002/03.
** doprvaci: 1999./2000., 2000./01.

* Jugoslavensko prvenstvo
** prvak: 1988.

* Liga prvaka
** pobjednici: 2004.

* Svjetski kup
** Pobjednici: 2002.

## Poznati igrači
* Miroslav Liović
* Damir Fučkar
* Branislav Bogdanović
* Zdenko Pavlic
* Mario Liović
* Matko Bulka
* Marko Jeličić

## Poznate igračice

## Izvori
* Zadarski list Zadar je opet najbolji, 22. ožujka 2009.
* zg-kuglanje.hr, arhiva rezultata 
* *Hrvatski športski almanah*, serijska publikacija, ARS Media, Zagreb / Velika Gorica, gl. urednik Kruno Sabolić
Franjo Hocenski

**Franjo Hocenski** (zvan **Hoc** s dugosilaznim naglaskom; 1945. - Osijek, 11. siječnja 2005), političar i srednjoškolski profesor matematike i fizike. Radio 36 godina u nekadašnjem EMŠC-u i Trgovačkoj školi, u kojoj je bio voditelj i pomoćnik ravnatelja.

Bio je jedan od utemeljitelja **Slavonsko-baranjske hrvatske stranke** (SBHS) i vijećnik Skupštine Osječko-baranjske županije u sazivu 1993. godine te prvi predsjednik Vijeća osječke Gradske četvrti Gornji grad. Godine 2001. napustio je SBHS i neuspješno se okušao na lokalnim izborima kao nezavisni kandidat za gradonačelnika Osijeka. Kasnije je osnovao **Udrugu građana Nezavisni Slavonije i Baranje**, koja okuplja brojne srednjoškolske profesore. Bit će upamćen po inicijativi da se sjedište Đakovačko-srijemske biskupije iz Đakova preseli u Osijek ili da se bar u Osijeku utemelji ured pomoćnog biskupa.

**Izvor**: Željka Rački: *"Idealist i zagovornik središta biskupije u Osijeku"*, *"Osječki dom"*, VI, 643, 1 - Osijek, 13-14. I. 2005.
Josip Cvenić

**Josip Cvenić** rođen je 1952. godine u Osijeku. Osnovnu i srednju školu završio je u rodnom gradu, Filozofski fakultet, studij filozofije i sociologije, završio je 1976. u Sarajevu. Nekoliko godina radi kao profesor u gimnaziji, a 1980. zapošljava se kao urednik u Izdavačkom centru Radničkog sveučilišta u Osijeku. 1990. godine izabran je za glavnog urednika časopisa za književnost i kulturu Revija (Književna revija). Danas radi kao tajnik i urednik u Matici hrvatskoj Osijek. Član je Društva hrvatskih književnika.

## Objavljene knjige

* Protumarani zavičaji, zbirka pjesama, Osijek, 1976.
* Pričanja Heraklitovog kušaća i druga pričanja, proza, Osijek, 1982.
* Blank, roman, Revija - Izdavački centar Radničkog sveučilišta "Božidar Maslarić", Osijek, 1986., 
* Lektira, pripovjetke, Zagreb, 1990.
* Čvrsto drži joy-stick!, roman za djecu Zagreb,1994.
* Udžbenik priča, proza, Zagreb, 1995.
* Ogledanje s krajem stoljeća, ogledi, Osijek, 1997.
* A drž pevne joystik!, Bratislava, Slovačka, 1997.
* Kajinov pečat, roman, Zagreb, 1997.
* Kraljica noći, roman, Naklada Ljevak, Zagreb, 2000.,  (i scenarij iste godine)
* Word Perfect mesek, pripovijetke, Pečuh, 2000.
* Zašto sam vam lagala (dramatizacija prema romanu Julijane Matanović, Hrvatsko kazalište Pečuh, 2002. )
* Glad, roman, Naklada Ljevak, Zagreb, 2003., 
* Kvaka s vratima, komediola, Hrvatsko kazalište Pečuh, 2003.
* Mudra budala, basne, Osijek, 2004.
* Obrnuto prepisivanje, roman, Meandar, Zagreb, 2006., 
* Volim drugu obalu, pjesme, DHK, Zagreb, 2007.
* I sve pustiš niz rijeku,priče, DHK, Pula, 2008.
* Kralica na nokta, roman, Skopje, 2008.(prijevod:Ranko Mladenski)
* Pametni neumež, živalske pripovedke,Šmarješke Toplice, 2008.(prijevod: Sabina Koželj Horvat)
* Trdno drži joy-stick, Šmajreške Toplice, Slovenija, 2009.
* Povratak vilinskog konjica, roman za mladež, Alfa, Zagreb, 2011.

## Nagrade

* "Knjižnica Bibiana", Bratislava, Slovačka, za roman A drž pevne joystik! 1997.
* "Ivan i Josip Kozarac", za roman Kajinov pečat, 1998.
* Zlatna arena za scenarij filma Kraljica noći, 2001.
* «Duhovno hrašće», Zagreb – Drenovci, za zbirku pjesama «Volim Drugu       obalu» 2007. god.
KK Olimpija Osijek

**KK Osijek II 2006** je košarkaški klub iz Osijeka. Sjedište je u športskoj dvorani Zrinjevac u Reisnerovoj 46 a.

## Historija
Vrhunac športskih rezultata bile su godine hrvatskog osamostaljenja. Tad je djelovao pod imenom **Olimpija**, a nosio je ime sponzora Slavoninga i Kandita.
1995./96. Olimpija je postigla svoj najveći uspjeh, kad je bila četvrta u prvenstvu, iza Cibone, Splita i Zrinjevca. 
Zadnji veliki uspjeh bio je kad je igrao u Kupu Radivoja Koraća 1996./97. Igrao je u sastavu Igor Bertanjoli, Krešimir Dodig, Nenad Duvnjak, Zoran Helbich, Krešimir Kostelac, Bruno Petrović, Dražen Sužnjević, Damir Voloder, Frazier Lynell Johnson, Dražen Tankosić, Dražen Anzulović, Vladimir Krstić i Nikola Radulović.

Od 2006. godine djeluje kao **Osijek II 2006.**

## Poznati igrači
* Vladimir Krstić
* Zvonimir Ridl
* Ivan Tomas, hrv. reprezentativac, srebrni s SP 2001., potpisao ugovor za 1998.-99.
* Hrvoje Perinčić (1997.-98.)
* Ivica Žurić
* Joško Vukičević
* Damir Voloder

## Poznati treneri
* Vinko Jelovac, najuspješniji trener Osijeka i Slavonije i Baranje 1995.

## Priznanja
* Najuspješniji športski kolektiv Osijeka i Slavonije i Baranje 1995.

## Izvori

## Vanjske veze
* Scout Worldbasket Croatia
Tomislav Marković

**Tomislav Marković** (31. veljače 1986.) je hrvatski gimnastičarski reprezentativac i član GD Osijek Žito iz Osijeka. Natječe se u vježbama na tlu. Gimnastikom se bavi od četvrte godine.

## Sportska karijera
Svjetske liste:
* 2013.:
* 2012.:
* 2011.:
* 2010.: 5. (vježbe na tlu)
* 2009.: 2. (vježbe na tlu), sudjelovao na osam od devet finala svjetskih kupova

## Sportski uspjesi
* 2013.: srebro na Svjetskom gimnastičkom kupu u Dohi (vježba na tlu) 
* 2012.: bronca na Svjetskom gimnastičkom kupu u Cottbusu (vježba na tlu)
* 2011.: srebro na Svjetskom gimnastičkom kupu u Cottbusu
* 2010.: bronca na Svjetskom gimnastičkom kupu u Ghentu
* 2010.: zlato na Svjetskom gimnastičkom kupu u Osijeku (vježba na tlu) (unatoč ozljedi Ahilove tetive)
* 2009.: srebro na Svjetskom gimnastičkom kupu u Osijeku
* 2009.: zlato na Svjetskom gimnastičkom kupu u Dohi
* 2009.: bronca na Svjetskom gimnastičkom kupu u Cottbusu
* 2009.: 6. na Mediteranskim igrama u Pescari
* 2009.: 9. na Europskom prvenstvu u Milanu
* 2008.: bronca na Svjetskom gimnastičkom kupu u Dohi
* 2008.: zlato na Svjetskom gimnastičkom kupu u Ostravi
* 2007.: zlato na Svjetskom gimnastičkom kupu u Ostravi 2007.

## Izvori

* Hrvatski gimnastički savez
Vaterpolski klub Osijek

**Vaterpolski klub Osijek**, osnovan 1946., je vaterpolski klub iz Osijeka.

## Historija
Vaterpolo klub "Kruna-Osijek" potječe iz obitelji osječkoga sporta od daleke 1946. godine pa sve do danas. U svibnju 1946., osnovan je "VK Sloga", koji je bio dio sportskoga društva Sloga. Već 12. svibnja 1946. je odigrana prva utakmica vaterpolskoga kluba Sloga, i to na rijeci Dravi. Od tada se redovito igraju vaterpolo utakmice, uz jedan kraći prekid sve do danas.

1947. godine se osniva novi klub pod samostalnim djelovanjem, a naziva se "Udarnik", a 1948. godine plivačka sekcija ovog kluba prelazi u sportsko društvo "Mladost". Ponovnim fuzioniranjem vaterpolo i plivačke sekcije, klub mijenja naziv i kratko djeluje pod nazivom VPK "Proleter", da bi krajem 1949. godine dobio naziv PVK "Omladinac", pod kojim nazivom će službeno djelovati sve do 1992. godine.

Nažalost, od početka osječko plivanje i vaterpolo bilo je suočeno sa problemom domaćinstva i mjesta rada. Naime, u početku su treninzi obavljani na rijeci Dravi, da bi se u ljetu 1946. godine prešlo u zimsku luku, u kojoj je izgrađen ponton. Tek  1973. godine se prešlo trenirati i igrati na SRC "Copacabana, ipak tek krajem 1998. osječki plivači i vaterpolisti su dobili priliku za kontinuirani cjelogodišnji rad izgradnjom novog zatvorenog bazena. Iako bazen ne zadovoljava dimenzije potrebne za igranje, ipak je moguće raditi kontinuirani cjelogodišnji trening. Krajem 2008. godine grad Osijek potpisao je ugovor za izgradnju novih bazena, koji bi se trebali nalaziti kraj današnjih. Izgradili bi se novi bazeni i veći olimpijski bazen koji bi zadovoljavao dimenzije i kritike. Sadržavao bi i gledalište tako da bi se mogla organizirati natjecanja i ostalo.

## Adresa
Klupsko sjedište je na adresi *Reisnerova 46a*, Osijek.

## Klupski uspjesi

## Vanjske veze
* Službene stranice kluba
Igor Cvitanović

**Igor Cvitanović** (Osijek, 1. studenoga 1970. ), bivši hrvatski nogometaš, reprezentativac i sadašnji pomoćni trener Zoranu Mamiću u zagrebačkom Dinamu.

## Igračka karijera
Bio je odlično i efikasno lijevo krilo, dribler, dobar tehničar i strijelac te sjajan asistent. Najbolje igre je pružio u Dinamu gdje je odigrao 416 utakmica i postigao 245 pogodaka (u službenim utakmicama) što ga stavlja na mjesto jednog od najefikasnijih strijelaca u povijesti kluba. Sveukupno je za Dinamo odigrao 504 utakmice uz 304 postignuta pogotka, čime je postao najefikasniji strijelac u povijesti Dinama. Ponikao je iz nogometne škole NK Osijeka. Nastupao je za NK Osijek u sezoni 1987./88. te sezone 2003./04. Ipak najslavnije razdoblje odigrao je u zagrebačkome Dinamu od 1989. do 1997. godine i ponovno od 2000. s kojim je osvojio 4 hrvatska prvenstva (1993., 1996., 1997., 2000.) i tri kupa (1994., 1996., 1997.). Iznimnim zalaganjem igrajući za Dinamo, čiji je deklarirani navijač, postao je jedan od idola navijača. U sezonama 1990/91 i 1991/92 bio je na posudbama u Radniku iz Velike Gorice i Varteksu iz Varaždina, prije nego je postao standardni prvotimac Dinama.
 
Nastupao je i za španjolski Real Sociedad 1998.-2000., u kojemu nije osigurao mjesto u prvoj postavi te za japanski klub Shimizu SP Ure (2002./03.).

Drugi je na popisu "najboljih strijelaca svih vremena" u 1. HNL, s postignutih 126 pogodaka (od 1992. do 2002., bez sezone 1998./99., kada je igrao u Španjolskoj).

### Reprezentativna karijera
Za hrvatsku reprezentaciju odigrao je 27 utakmica i postigao 4 pogotka. Prvi put je nastupio protiv Meksika (3:0), a posljednji put u Seulu protiv Južne Koreje (1:1).

## Trenerska karijera
Trenersku karijeru započeo je 2009. godine preuzevši pionire Dinama, a vodio je i juniore Dinama.

## Priznanja
### Individualna
* Najbolji strijelac 1. HNL **(2)** : 1995./96. s postignutih 19 pogodaka i 1996./97. s postignutih 20 pogodaka.
* Žuta majica Sportskih novosti **(2)** : 1996., 1997.
* Najbolji nogometaš HNL (Slobodna Dalmacija) **(3)** : 1992., 1996., 1997.
 
### Klupska
**[[Dinamo Zagreb]]**
*Prvak Hrvatske **(4)** : 1992./93., 1995./96., 1996./97., 1999./00.
*Hrvatski nogometni kup **(3)** : 1994., 1996., 1997.

## Reference
Jelena Dokić

**Jelena Dokić** (Osijek, 12. travnja 1983.) je profesionalna tenisačica koja igra za Australiju, a jedan dio svoje karijere nastupala je i za Srbiju i Crnu Goru.

## Karijera
Rođena je u Osijeku, ali se za vrijeme raspada SFRJ seli u Sombor u Vojvodini. Nekoliko godina kasnije sa obitelji odlazi živjeti u Sydney u Australiji.
Kao 14-godišnjakinja debitirala je na ITF turnirima u Australiji.
Godinu 1998. počinje kao 588. igračica svijeta. Igra samo 2 ITF turnira. Na jednom je izborila finale. Godinu završava na 341. mjestu.
Jelena Dokić je u svijetu tenisa postala upamćena kada je 1999. godine u prvom kolu Wimbledona pobjedila Martinu Hingis sa 6:2 i 6:0.
Izgubivši u prvom kolu Australian Opena od Amerikanke Lindsay Davenport, njen otac se bunio protiv nepravilnosti u ždrijebu, pa mu je zbog nasilnog ponašanja zabranjen pristup teniskim terenima. Poslije toga, sele se u Srbiju i Jelena igra pod zastavom SCG.

Njene odlične igra rezultirale su osvajanjem 5 turnira i izborenih 7 finala. No, nakon što se razišla od oca Damira, počela je silazna putanja u njenoj karijeri.
2003. godine počela je suradnju sa hrvatskim trenerom Bornom Bikićem, suprotno željama njenog oca, što je imalo negativan utjecaj na njenu igru. Krajem te godine na turniru u Zürichu igrala je finale protiv Henin i izgubila. U polufinalu je dobila tada neprikosnovenu Clijsters sa 1-6 6-3 6-4. Ovo joj je donijelo skok sa 25 mjesta na 14. mjesto WTA rang liste. 2005. godine vraća se u Australiju kako bi ponovo igrala pod njihovom zastavom. Sljedeće godine se iz kvalifikacija probija na glavni turnir Australian Opena, ali je izgubila već u prvom kolu od francuskinje Virginije Razzano sa 3:6, 7:6 i 6:1.
U svibnju 2006. godine trenira u teniskoj akademiji Ive Majoli. Godinu završila je na 586. mjestu WTA liste.

## Osvojeni turniri
### Pojedinačno (5)

### Parovi (4)

## Vanjske veze
* WTA profil
Robert Seligman

**Robert Seligman** (Osijek, 1. svibnja 1986.) je hrvatski gimnastički reprezentativac i član GD Osijek Žito iz Osijeka.

Kao šestogodišnji dječak, Robert Seligman se 1992. godine upisao u školu gimnastike Gimnastičkog društva Osijek.

## Sportska karijera
2005. zlatna medalja na Univerzijadi, 
2008. brončana medalja na Europskom prvenstvu, 
2013. srebrna medalja na Mediteranskim igrama, 
2006., 2009., 2013. finalista Svjetskog prvenstva (8., 7. i 6. mjesto)

## Sportski uspjesi
Hrvatska:
* višestruki državni prvak na konju s hvataljkama 
* državni prvak u višeboju

Disciplina konj s hvataljkama:
* 2005. zlatna medalja na Univerzijadi (Izmir TUR)
* 2008. brončana medalja na Europskom prvenstvu (Lausanne SUI)
* 2013. srebrna medalja na Mediteranskim igrama (Mersin TUR)
* 2006., 2009., 2013. finalist Svjetskih prvenstava (Arhus DEN 8. mjesto, London GBR 7. mjesto, Antwerp BEL 6. mjesto)

## Vanjske veze

* Životopis
Josip Barišić (fudbaler, rođen 1986.)

**Josip Barišić** (Osijek, 14. studenog 1986.), hrvatski nogometaš. Trenutačno nastupa za HNK Vukovar 1991 na poziciji napadača. Na ljeto 2008. godine dolazi iz NK Slavonac CO u matični klub Osijek. Igrao je i za slovenski Koper, RNK Split i ukrajinski klub PFK Oleksandrija.

U mladosti se, osim nogometom, bavio i košarkom.

## Vanjske veze
* Josip Barišić na hnl-statistika.com
Hrvoje Barišić

**Hrvoje Barišić** (Osijek, 1971.) je hrvatski kazališni, televizijski i filmski glumac.

## Filmografija
### Televizijske uloge
* "Zlatni dvori" kao Zvonko *Zvone* (2016.-2017.) 
* "Pod sretnom zvijezdom" kao Krešo Ivanović (2011.)
* "Mamutica" kao Gordan Čarić (2010.)
* "Moja 3 zida" kao Hrvoje (2009.)
* "Vrata do vrata" kao Krešo (2009.)
* "Hitna 94" kao Alan Posavec (2008.)
* "Dobre namjere" kao Kruška (2007.-2008.)
* "Naša mala klinika" kao otmičar #1 (2007.)
* "Balkan Inc." kao Pero Miličić (2006.)

### Filmske uloge
* "Kauboji" kao Javor Borovec (2013.)
* "Drugi" (2012.)
* "Grand Prix" (2009.)
* "Zapamtite Vukovar" (2008.)
* "Mrtvi kutovi" (2005.)
* "Fine mrtve djevojke" (2002.)
* "Chico" (2001.)
* "Die die my darling" (1996.)               
* "Mondo Bobo" (1997.)
* "Anđele moj dragi" (1995.)

## Vanjske veze
*
*Stranica na Kazalište Trešnja.hr
Greta Kraus-Aranicki

**Greta Kraus-Aranicki** (Osijek, 1897. - Osijek, 10. listopada 1956.), hrvatska je kazališna i filmska glumica.

## Filmografija
Ne okreći se, sine (1956)...Ivičina majka

Milioni na otoku (1955)...Ivičina teta

Kameni horizonti (1953)...Kontesa

## Napomene
Krešimir Glavina

**Krešimir Glavina** (Subotica, 1. siječnja 1940.), hrvatski je liječnik, po užoj specijalizaciji radiolog. Danas živi u Osijeku. Rodom je vojvođanski Hrvat.

Rodio se u Subotici 1940. godine. Bio je poznati subotički liječnik. Za doba hrvatskog proljeća u Subotici bio je na udaru konzervativnih komunističkih snaga koje kad su sprovodile čistke u Subotici nisu prezale ni od toga da suci Hrvati gube radna mjesta niti od proganjanja subotičkih Hrvata, poznatih liječnika, kao što su bili prim. dr. Vinko Perčić, dr. sc. Stjepan Skenderović, dr. Krešimir Glavina i dr. Zvonimir Kiš.

Pred osamostaljenje Hrvatske bio je dužnosnikom u hrvatskim fondovima zdravstvenog osiguranja i zdravstva.

Osamostaljenjem Hrvatske bio je saborskim zastupnikom u 2. sazivu Hrvatskog sabora od 1992. do 1995. godine kao član HDZ-a,. U tom je mandatu bio član saborskog odbora za zdravstvo.

Bio je ratnim ravnateljem osječke kliničke bolnice od 1991. do 2000., na nešto poslije dekanom osječkog Medicinskog fakulteta (od 2003. godine).

Bio je članom Nacionalnoga zdravstvenog vijeća u ministarstvu zdravstva. Članom je Hrvatskog društva radiologa. Član je Povjerenstva HLZ-a za odličja. Predsjednik je osječke Skupštine Gradske lige protiv raka.

Predsjednik je Savjeta Medicinskog vjesnika.

## Reference
Ignjo Batrnek

**Ignjo Batrnek - Mali** (Čepin kraj Osijeka 30. siječnja 1923. — Osijek, 26. veljače 1945.) bio je sudionik Narodnooslobodilačke borbe i narodni heroj Jugoslavije.

## Životpis
Rođen je 1923. godine u Čepinu kraj Osijeka. Po zanimanju je bio zemljoradnik, a neko vrijeme i tesar. Batrnekovi su rodom bili Slovaci, ali su se na područje Osijeka doselili još njihovi preci prije više od 160 godina. 

Po početku rata 1941. godine nije otišao u partizane, ali je zato aktivno sudjelovao u Narodnooslobodilačkom pokretu. Od prvih dana ustanka, kao član SKOJ-a, rukovodio je akcijama rezanja telefonskih stupova na pruzi Osijek-Đakovo, akcijama paljenja pšenice i vršalica koje su koristili neprijatelji, a radio je i na prikupljanju oružja za partizanske postrojbe.

Radio je i kao kurir. Tijekom cijele 1942. godine, održavao je vezu Osijek-Čepin i obratno. Početkom 1943. godine, bio je primljen za člana Komunističke partije Jugoslavije. Poslije toga je odmah postao članom Kotarskog komiteta Komunističke partije Hrvatske za Osijek. Iste godine, postavili su ga za tajnika Kotarskog komiteta SKOJ-a.

Do 1943. godine, pod njegovim su rukovdstvom mladići i djevojke iz Dopsina, Čepina, Bobote, Brođanaca, Bijelog Brda i ostalih naselja bili prebacivani u postrojbe NOVJ. međutim, uvijek je djelovao na području Osijeka, gdje je već bio poznat pod ilegalnim imenom *Mali* (bio je izrazito visok), organiziravši i sudjelujući u diverzantskim akcijama udarnih skupina skojevaca protiv njemačkih vojnika i ustaša.

Sudjelovao je u akciji na kudjeljaru, kada je, preobučen u odijelo gestapovca, razoružao sa još jednim članom Kotarskog komiteta SKOJ-a, 25 domobrana sa časnicima, a zatim zapalio tvornicu. U Vladislavcima je zarobio nekolicinu njemačkih vojnika i zapalio kamion, zatim razoružao petoricu domobrana i usred dana, oko 15:00 sati, ušao u Osijek gdje je zarobio pet policajaca. U napadu na neprijateljski garnizon u Čepinu, sa tridesetoricom drugova, napao je i protjerao ustaške postrojbe. Nakon napada na Čepin, mobilizirao je oko 150 omladinaca iz sela. Sa svojom skupinom napao je i radnu bojnu i pritom zarobio trideset domobrana.

Krajem 1944.. i početkom 1945. godine, komitet je prešao na oslobođeni teritorij u Bačkoj, a Batrnek je sa nekolicinom suradnika ostao na terenu kotara Osijek. U to vrijeme jednom je jedva izbjegao zarobljavanje u šumi kod sela Koprivnice.

Pred kraj rata, s ciljem da se prebaci na oslobođeni teritorij, uspostavio je vezu u Osijeku. Tamo su ga, zbog izdaje jednog prokazivača, u osječkom Zelenom Polju opkolili ustaše i teško ranili 26. veljače 1945. godine. Tijekom okršaja se ubio posljednjom bombom, kako ne bi živ pao neprijateljima u ruke. Njegovo mrtvo tijelo ustaše su za opomenu drugima ostavili da visi tri dana i noći na obližnjem raskrižju.

## Nasljeđe
Ukazom predsjednika Federativne Narodne Republike Jugoslavije Josipa Broza Tita, 24. srpnja 1953. godine, proglašen je za narodnog heroja.

U Čepinu, na spomeniku poginulim lokalnim partizanima, nalazi se njegov lik.

Do 1992. godine, na mjestu gdje je poginuo u Zelenom Polju, stajala je spomen-ploča.

## Izvori
Krešimir Galović

**Krešimir Galović** (Osijek, 26. kolovoza 1966.), hrvatski je povijesničar umjetnosti.

## Biografija

Proučava povijest hrvatske arhitekture te piše o temama hrvatske arhitekture 20. stoljeća. Objavio je niz stručnih prikaza i članaka u časopisima i novinama kao što su *Peristil*, *Čovjek i prostor*, *Arhitektura*, *Kontura*, *[[Jutarnji list]]*, *[[Vijenac (časopis)|Vijenac]]* i drugima. Suradnikom je biblioteke *Psefizma* za koju je objavio nekoliko naslova iz povijesti hrvatske arhitekture u seriji *"Skice i crteži - Viktor Kovačić, Vjekoslav Bastl, Edo Šen i Stjepan Podhorsky"*, te pogovor za knjigu Zdenka Strižića *O stanovanju- Arhitektonsko projektiranje I i II*. Napisao je metodološki priručnik za nastavnike likovnoga odgoja, *Uvod u likovni govor*. Od 1997. do 2000. godine s Vinkom Penezićem, Krešimirom Roginom i Ivanom Muckom uređivao je časopis *Čovjek i prostor*, a nakon toga je suradnikom u matičinom časopisu *Vijencu* gdje je s Vinkom Penezićem uređivao rubriku "Prostor i čovjek". Od 2004. godine u Matici hrvatskoj u Odjelu za povijest umjetnosti, etnologiju, arheologiju i arhitekturu načelnik je odsjeka za arhitekturu. Viši je stručni savjetnik Uprave za zaštitu kulturne baštine u Ministarstvu kulture Republike Hrvatske.

## Djela
* *Klub Hrvatskih arhitekata u Zagrebu: 1905.-1914.: povijest kluba: katalog radova i građe iz fundusa Ministrastva kulture RH*, Ministarstvo kulture Republike Hrvatske, Zagreb, 2010.  
* *Slike baštine - između dokumentacije i umjetnosti*, Ministarstvo kulture Republike Hrvatske, Zagreb, 2012. (Ostali autori tekstova Milan Pelc i Marina Juranović Tonejc. Gl. ur. Zlatko Uzelac, fotografije Zoran Bogdanović i Krešimir Galović, prijevod na engleski Christina Sekereš.)

## Reference

## Vanjske veze
* Krešimir Galović, ''Suvremena hrvatska arhitektura 1. Vrhunska ostvarenja i poneki promašaj'' , Vijenac, broj 251, 16. listopada 2003.
* Krešimir Galović, ''Povijest Trga Petra Preradovića. Iz 19. u 21. stoljeće?'' , Vijenac, broj 342, 12. travnja 2007.